# Germania

|  |
| --- |
| **Germania** |
|  |
|

|  |  |
| --- | --- |
|  **Bandiera** |  **Scuto de armas** |

 |
| Hymno: national anthem of Germany |
|  |
| Nomine native | Bundesrepublik Deutschland, Deutschland |
| Classe | stato soveran[\*], social state[\*], stato de derecto[\*], country bordering the Baltic Sea[\*], pais |
| Pais | Germania |
| Capital | Bonn, Berlin, Berlin |
| Population | 83 577 140 |
| Area | 357 587,77 km²  |
| Coordinatas | 51°N, 10°E |
| Linguas official | germano |
| Fuso horari | Europe/Berlin[\*], UTC+01:00, Hora Central Europee[\*], UTC+02:00[\*], Central European Summer Time[\*] |
| Codice telephonic | +49 |
| Valuta | Deutsche Mark[\*], Euro |
| Dominio de Internet | .de[\*] |
| ISO 3166-1 alpha-2 | DE |
| ISO 3166-1 alpha-3 | DEU |
| ISO 3166-1 numeric | 276 |
| Codice IOC | GER |
| Geonames ID | 2921044 |
| **Sito web:**  |
|  |
| **Wikimedia Commons Category** Germany |

**Germania**, officialmente le **Republica Federal de Germania**, es un pais in occidental e central. Illo se trova inter le Mar Baltic e le Mar del Nord al nord con le Alpes al sud. Su dece-sex statos constituente ha un population total de plus de 82 milliones, lo que face de illo le stato membro le plus populate del Union Europee. Germania confina con Danmark al nord; Polonia e le Republica Chec al est; Austria e Suissa al sud; e Francia, Luxemburg, Belgica, e le Nederlandia al west. Le capital del nation e citate le plus populate es Berlin e su principal centro financiari es Frankfurt; le area urban le plus grande es le Ruhr.

## Geographia

Germania borda al nord con le Mar del Nord, Danmark e le Mar Baltic; al est con Polonia e le Republica Chec; al sud con Austria e Switza, e al west con Francia, Luxemburg, Belgica e le Paises Basse.

## Historia

Durante le major parte de su historia, Germania esseva un termino geographic utilisate pro designar un area occupate per varie statos. Illo se convertiva in un stato unificate durante 74 annos (1871-1945), ma esseva dividite al fin del Secunde Guerra Mundial in le *Republica Federal de Germania* (RFG, cognoscite como Germania Occidental) e le *Republica Democratic German* (RDG, cognoscite como Germania Oriental). Le 3 de octobre de 1990, le RDG deveniva parte del RFG, per lo que Germania deveniva un nation unificate. Berlin es le capital e le citate plus importante del moderne Germania.

### Prehistoria

*Articulos principal: Cultura del ceramica linear, Cultura de Unetice, Cultura del campos de urnas, e Celtas*
Humanos antique esseva presente in Germania al minus 600.000 annos retro. Le prime fossile human non-moderne (le Neanderthal) esseva discoperite in le Valle de Neander. Evidentia de humanos moderne con dates simile ha essite trovate in le Jura suabe, includente flautas de 42.000 annos de etate que es le instrumentos musical le plus antique jam trovate, le Homine-leon de 40.000 annos, e le Venus de Hohle Fels de 41.000 annos.

### Tribos germanic, frontiera roman e le Imperio Franc

*Articulos principal: Cultura de Jastorf, Populos germanic, Periodo de migrationes, e Regno franc*
Basilica de Constantino in Trier (*Augusta Treverorum*), construite in le seculo 4
On pensa que le populos germanic emergeva del cultura de Jastorf durante le Etate de Bronzo nordic o le prime Etate de Ferro preroman. Ab le sud de Scandinavia e le nord de Germania, illes se expandeva verso le sud, le est e le west, entrando in contacto con le tribos celtic, iranian, baltic e slave. Le sud de Germania esseva habitate per populos de lingua celtic, qui pertineva al cultura de La Tène plus ample. Illes esseva plus tarde assimilate per le conquirentes germanic.

Sub Augusto, le Imperio Roman comenciava a invader terras habitate per le tribos germanic, creante un breve provincia roman de Germania Antiqua inter le fluvios Rheno e Elba. In le anno 9 d.C., tres legiones roman esseva vincite per Arminio in le Battalia del Foreste de Teutoburg. Le resultato de iste battalia dissuadeva le romanos de lor ambition de conquirer Germania e es assi considerate un del eventos le plus importante in le historia europee. Verso le anno 100 d.C., quando Tacito scribeva *Germania*, le tribos germanic se habeva stabilite al longo del Rheno e del Danubio (le Limes Germanicus), occupante le major parte del Germania moderne. Tamen, Baden-Württemberg, le sud de Bavaria, le sud de Hesse e le Renania occidental habeva essite incorporate in provincias roman.

Circa 260, populos germanic irrumpeva in terras controlate per le romanos. Post le invasion del Hunos in 375, e con le declino de Roma ab 395, tribos germanic se moveva plus al sud-west: le francos establiva le Regno Franc e pulsava verso le est pro subjugar Saxonia e Bavaria. Areas del moderne Germania oriental esseva habitate per tribos slave occidental.

### Francia Oriental e le Sacre Imperio Roman

Francia Oriental in 843
Martin Luther, nascite in Eisleben in 1483, contestava le indulgentias del Ecclesia Catholic, dante origine al Reformation e al Protestantismo.
Carolo Magne fundava le Imperio Carolingian in 800; illo esseva dividite in 843. Le regno successor oriental de Francia Oriental se extendeva del Rheno in le west al fluvio Elba in le est e del Mar del Nord al Alpes. Subsequentemente, le Sacre Imperio Roman emergeva de illo. Le regnantes Ottonian (919–1024) consolidava plure major ducatos. In 996, Gregorio V deveniva le prime Papa german, nominate per su cosino Otton III, a qui ille coronava pauc postea como Sacre Imperator Roman. Le Sacre Imperio Roman absorbeva le Italia del nord e Burgundia sub le imperatores Salian (1024–1125), ben que le imperatores perdeva poter per le Controversia del Investitura.

Sub le imperatores del Hohenstaufen (1138–1254), principes german incoragiava le colonisation german al sud e al est (Ostsiedlung). Membros del Liga Hanseatic, principalmente citates del Germania del nord, prosperava in le expansion del commercio. Le population declinava a partir del Grande Fame in 1315, sequite per le Morte Nigre de 1348–1350. Le Bulla de Auro promulgate in 1356 forniva le structura constitutional del Imperio e codificava le election del imperator per septe principe-electores.

Johannes Gutenberg introduceva le imprimeria de typos mobile in Europa, ponente le base pro le democratisation del cognoscentia. In 1517, Martin Luther incitava le Reformation Protestante e su traduction del Biblia comenciava le standardisation del lingua; le Pace de Augsburg de 1555 tolerava le fide "evangelic" (Lutheranismo), sed etiam decretava que le fide del principe debeva esser le fide de su subditos (cuius regio, eius religio). Del Guerra de Cologne usque al Guerra del Trenta Annos (1618–1648), conflictos religiose devastava le terras german e reduceva significativemente le population.

Le Pace de Westfalia finiva le guerra religiose inter le Statos Imperial. Le systema legal initiate per un serie de Reformas Imperial (approximatemente 1495–1555) forniva un considerabile autonomia local e un plus forte Dieta Imperial. Le Domo de Habsburg teneva le corona imperial de 1438 usque al morte de Carolo VI in 1740. Post le Guerra de Succession Austrian e le Tractato de Aquisgrano, le filia de Carolo VI, Maria Theresa, regnava como imperatrice consorte quando su sposo, Francisco I, deveniva imperator.

A partir de 1740, le dualismo german inter le monarchia de Habsburg austrian e le Regno de Prussia dominava le historia german. In 1772, 1793, e 1795, Prussia e Austria, insimul con le Imperio Russe, concordava le Partitiones de Polonia. Durante le periodo del Guerras del Revolution Francese, le era napoleonic e le subsequente reunion final del Dieta Imperial, le major parte del Citates Imperial Libere esseva annexate per territorios dynastic; le territorios ecclesiastic esseva secularisate e annexate. In 1806 le Imperium esseva dissolvite; Francia, Russia, Prussia, e le Habsburgos (Austria) competeva pro le hegemonia in le statos german durante le Guerras Napoleonic.

## Statos federal de Germania

* Baden-Württemberg
* Basse Saxonia
* Bavaria
* Berlin
* Brandeburgo
* Bremen
* Hamburgo
* Hesse
* Mecklenburgo-Pomerania Occidental
* Rhenania del Nord-Westfalia
* Rhenania-Palatinato
* Saarland
* Saxonia
* Saxonia-Anhalt
* Schleswig-Holstein
* Thuringia

## Parlamento del Republica Federal

In le parlamento german il ha 736 membros, eligite omne quatro annos.

Situation post le election del 26 de septembre 2021:

| Gruppo politic | Abbreviation | Numero de membros |
| --- | --- | --- |
| Partito Union Christian Democratic | CDU | 197 |
| Partito Socialdemocrate German | SPD | 206 |
| Partito Sinistre | Linke | 39 |
| Partito Verde / Coalition 63 | G / B90 | 118 |
| Partito Union Christian Social | CSU | 45 |
| Alternative por Germania | AfD | 80 |
| Partito Libere Democratic | FDP | 92 |
| **Total** |  | **736** |

## Economia

## Demographia

Germania es un pais con un alte population pro area.

Sequente un calculo de anno 2011 Germania ha 80.767.463 habitantes.

In 2010 le habitante medie habeva un etate de 43,7 annos e in 2013 un femina medie habeva 1,41 infantes.
Malgrado cuje Germania ha plus mortes como nascentias le population de Germania incerar per immigration.

74 million habitantes ha un burgesia de Germania e 20% ha un origine non german.

## Cultura

## Sport

Le sport plus popular in Germania es football. Germania esseva quatro vices campion del mundo (1954, 1974, 1990, 2014) e duo vices le campionato del mundo del football eveniva in Germania (1974 e 2006).

## Religion

Religiones de Germania del Est

* 31,2 % - catholicos roman
* 30,8 % - protestantes
* 30,0 % - sin religion
* 3,9 % - islamitas (3,2 mio.).
* 3,0 % - orthodoxes

## Vide etiam

## Citates Principal

## Ligamines externe

## Referentias

|  |  |  |
| --- | --- | --- |
|  | **Le 27 statos membros del Union Europee** |  |

 Austria ·  Belgica
 ·  Bulgaria
 ·  Croatia
 ·  Cypro
 ·  Danmark
 ·  Espania
 ·  Estonia
 ·  Finlandia
 ·  Francia
 ·  Germania
 ·  Grecia
 ·  Hungaria
 ·  Irlanda
 ·  Italia
 ·  Lettonia
 ·  Lituania
 ·  Luxemburg
 ·  Malta
 ·  Pais Basse
 ·  Polonia
 ·  Portugal
 ·  Republica Chec
 ·  Romania
 ·  Slovachia
 ·  Slovenia
 ·  Svedia